da fr cs da da fr he en da da it de da da de da da da da da ms da da da en da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Forleden dag havde jeg indkøbt et bundt hvide asparges til risotto til datteren og jeg, hvorefter hun blev kaldt på arbejde. Jeg gad ikke rigtig lave risotto bare til mig selv, og asparges skal altså helst spises forholdsvis hurtigt, så noget måtte jeg finde på. Mens jeg grublede fik jeg en besked fra min gode veninde Anne, hvori hun skrev at hun var ved at lave én af mine opskrifter: Bønnesalat med tunsauce. *Pling* sagde min hjerne, og øjeblikket efter var jeg ved at ordne asparges og lave tunsauce. I modsætning til den originale opskrift valgte jeg at holde tunsaucen helt simpel; god dåsetun og mayonnaise, og så toppe retten med kapers og citronskal. Sikke en festmiddag – og den var bare til mig 🙂
Hvide asparges med tunsauce (aftensmad til én eller forret til to)
1 ds tun i olivenolie á 160 g
1 dl god mayonnaise (gerne hjemmelavet)
saft og skal af ½ økologisk citron
evt. rød skovsyre til pynt
Skræl forsigtigt dine asparges og knæk rodenden af. Hæld olien fra tunen og blend den med mayonnaise. Smag til med peber. Riv skallen af citronen og læg den til side. Lad kapers dryppe af (jeg bruger de saltede, så de skylles grundigt).
Steg asparges i smør til de begynder at få farve og virker færdige (stik evt. i rodenden med en lille kniv, de skal føles som færdige kartofler). Pres citronsaften over dem og lad den bruse op. Drys med en smule salt. Kom asparges på en tallerken og top med et pænt lag tunsauce. Drys citronskal og kapers over og pynt med skovsyre. Kan både serveres mens aspargeserne er lune eller kolde.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.